Ek weet dat ek as ‘n Heilige Profeet Gesalf is. Dit is nie ‘n gewildheidskompetisie nie, anders sou ek verloor het. Dit het YAHUSHUA lank terug vir my gesê. Die valse profete is diegene wat net goeie boodskappe aan die mense gee, sodat hulle nie ander sal beledig nie. Bid asseblief vir hierdie Bediening en vir my en almal wat helpers en vennote daarin is, en dit sluit die Bruid van YAHUSHUA in.
Ek het op die internet ‘n droom geplaas wat ek noem: “The Banquet Table Dream”. Ek sal nooit vergeet hoeveel liefde die pragtige ouer vrou by die banket tafel vir my gehad het nie. Die vrou was beeldskoon, sonder enige lyne of plooie op haar gesig tog het ek onderskei dat sy ‘n ouer vrou was. Sy het pragtige lang, blonde hare gehad, wat teen haar rug afgehang het. Sy het my lief gehad en het my lief met die liefde van ‘n toegewyde moeder. Dit wys in haar oë en gesig. Ek kon voel hoe kosbaar ek vir haar is. In die droom het ek my kop liefdevol op haar skouer neergelê.
Daar was ook ‘n ouer man in die kamer gewees en hy het my vertel dat alles op die tafel reeds geseën was, selfs die tafeldoek en die silwerware! Alles was gereed. Ons het net vir die gaste gewag vernaamlik vir ‘n persoon of persone, ek was nie seker nie, afkomstig van die plek waar die spesiale druiwe gegroei het wat gebruik was om die wyn te maak. Kiersk of Kierska was op die bottel geskryf. Die ouer man het wit hare gehad en was soos ‘n liefdevolle Vader teenoor my gewees. Hy het die bottel vir my gewys.
Ek het baie na aan die vrou teen wie se skouer ek geleun het, gevoel - soos ‘n Moeder figuur. Die ouer man was soos ‘n Vader figuur. Ek het baie veilig en verseker daar gevoel en baie geliefd. Ek was beїndruk en ek het vir my vriend gesê dat alles wat vir die aandete gebruik word alreeds geseën was!
Daar was ‘n opening waardeur ons die kombuis kon sien tog was dit rondom afgeslote. Die opening word gebruik om borde en ander ware aan te gee vir die tafel en ons kon in kyk maar ek het niemand in die kombuis gesien nie. Die ingang na die kombuis was na regs. Die ope-ning waardeur die kombuis sigbaar was, was direk voor ons tafel gewees. Ons was besig om vir die gaste te wag vernaamlik hulle wat afkomstig was van die plek waar die Nuwe Wyn gemaak was, wat nog nie oopgemaak was nie. Ons het gewag vir hierdie persoon of persone om eers te arriveer.
Ek voel dat die droom waarvan jy my vertel het, gaan oor die Bruilofsmaal van die LAM!!!! Die sleutel daartoe was die tafel wat geseën was voordat die kos bedien was, asook die “dinner servet” waarop jy geborduur het.
Kierska is Khersa (Kursi), 'n dorp naby aan die oostelike kus van die See van Galilea. Ek wag nou al 'n geruime tyd vir die openbaring van waar hierdie plek is, omdat hierdie die twee gaste is waarvoor ek gewag het, wat Nuwe Wyn saam met hulle gaan bring. Hierdie twee gaste sal opdaag net voor die Bruilof van die LAM.
YAHUSHUA deel nou die openbaring om die twee mans, wat profete is, nou na vore te roep. In die droom wag ek op hierdie twee mans wat die nuwe wyn het, en hulle kom vanaf die land waar die nuwe wyn gemaak word (KHERSA).
Ons is baie opgewonde want dit bewys hoe naby ons aan die Bruilofsmaal van die LAM is en die koms van YAHUSHUA, vir SY Bruid!
Onthou, ons wag vir ‘n persoon of persone wat van Kiersk of Kierska af kom waar die wyn gebottel word en op ‘n rak gebêre is. Hierdie plek is waarvandaan die druiwe en die wyn vandaan kom. Die persoon of persone wat gaan kom, van waar die wyn vandaan is, is baie spesiaal. Ek het die naam op die wynbottel gesien. Indien julle weet of kennis het hiervan, kontak asb die Bediening.
(En later terwyl ek die antwoord van bevestiging gesoek het op die vraag. "Wat is die NAAM van die KOSBARE RUACH HA KODESH?" ontdek ek toe ‘n skatkis in die Hebreeuse en Aramese vertalings en lees die “Book of Wisdom” wat geїgnoreer was omdat King James dit nie goedgevind het om daardie boek in die Bybel te sit nie. Moenie net staatmaak op dit wat die Romeine geskryf het nie. Bestudeer en bewys jouself waardig. 2 Tim. 2:15.)
Ek wil net hier noem dat die volgende Profesie een van baie is wat aan my gegee is, wat by tye van hierdie skrywing, nog nie op ons webwerwe geplaas is nie. So baie dinge gebeur agter die skerms. Ons was baie besig gehou in Suid Afrika en word steeds besig gehou, terwyl ons deur die wêreld reis. Ek voel op geen manier enigsins waardig genoeg om die eer te ontvang om julle voor te stel aan die NAAM van die HEILIGE GEES nie. Dit is ‘n eer om ‘n Profeet genoem te word, en tog is dit ook baie skrikwekkend. Ek word verantwoordelik gehou vir wat ek sê en nie sê nie.
Nou stel ek hierdie Woord vry, soos die RUACH HA KODESH my aangewys het. Al wat ek julle vra om te doen is om die tyd te neem en dit meer as een keer te lees en vir diegene wat die stem van die RUACH HA KODESH hoor, die een wie ek nou “MOMMA WISDOM” of "MOMMA SHKHINYAH GLORY" noem, skryf asseblief vir my. Leer asseblief die ander daarvan, selfs al verwerp hulle jou omdat jy dit doen. Bestudeer asseblief al die bewyse wat ek tot dusver bymekaar gemaak het. Bestudeer dit en besef dan dat ek nie enige iets voortspreek wat nie in die Skrif gevind kan word nie. Net dat die vertalers van die Nuwe Testament die “SY” na ‘n “HY” verander het.
Ek het gesê, "Ek weet wat die datum is, maar eers moet ek meer Skrif hê om dit te bewys." Die 27ste Augustus 2007 is die dag wat die Hemel gekies het vir die geboorte van hierdie Profesie se vrystelling, asook vir die geboorte van die nuwe ontwerp op die Bediening se webwerf. Kan julle julself indink hoe verras ek is, terwyl ek nou hierdie tik, waar ek steeds in Europa is, en sien die datum waarop hierdie Profesie gegee was, 27 Februarie 2007, en Profesie 89 op 27 Januarie 2007 is. Al 3 datums is die 27ste van die maand.
YAHUSHUA dui ook aan dat die GEES vroulik is. In antwoord op 'n vraag wat Nikodemus gevra het. “Hoe kan 'n mens gebore word as hy al 'n ou man is? hy kan tog nie 'n tweede keer in sy moeder se skoot kom en gebore word nie?” (Joh. 3:4), sê YAHUSHUA, “As iemand nie uit water en GEES gebore word nie, kan hy nie in die Koninkryk van ELOHIEM kom nie. Wat uit die mens gebore is, is mens; en wat uit die Gees gebore is, is gees” (Joh. 3:5-6).
Ek glo hierdie is 'n Profesie waar die RUACH HA KODESH voortspreek en sommige antwoorde gee op 'n manier wat ek nooit voorheen gehoor het nie. Ek glo dat hierdie kennis hierdie wêreld geestelik en fisies sal skud. Ek glo dat die ware Bruid van YAHUSHUA HA MASHIACH geestelike oë sal hê om te sien en geestelike ore om te hoor.
Vanaf 1995 is ek reeds op die internet met profesieë en die vrugte van hierdie Bediening wys dat dit goed is. Wanneer jy al die verslae sal lees van mense wat gered is sal jy besef hoe ver hierdie Bediening al uitgereik het. Ek is nie 'n “fly-by-night” Profeet wat nuus op ander plekke kry en dan beweer dat dit 'n Profesie is nie. Wanneer julle nie 'n nuwe Profesie sien wat vrygestel word nie, weet dan dat ek vir die regte tydsberekening wag, vir YAHUVEH om te sê, "Stel die Woord vry!" Ek is net gehoorsaam.
Ek sluit skrifgedeeltes in, wat julle ook kan bestudeer. Ek erken dat hierdie sterk geestelike vleis is en nie vir mense bedoel is wat nog nie 'n sterk geloof het nie.
Adam was nie uit 'n moederskoot gebore nie, 4 hy was uit stof geskape. Eva was nie uit 'n moederskoot gebore nie, sy was uit Adam se ribbebeen gevorm. Adam en Eva se kinders is gebore deur 'n normale swangerskap. YAHUSHUA was gebore, maar in die Hemel, nie op die aarde nie, Hoe? Moet my nie vra nie, dit is alles vir my ook net so nuut. Ons weet dat Maria steeds 'n maagd was, toe sy swanger geword het. Volg julle wat ek nou sê? Dit is sterk geestelike vleis, gaan julle dit inneem en daaraan kou of na my toe terugspoeg? Dit is julle keuse!
Hi, ek is nie slim genoeg om al die dinge te kon uitdink nie. Ek het net 'n hoërskool opleiding, so julle kan my nie een van daardie hoogsgeleerde dwase noem nie. Dit is waarlik 'n openbaring vanuit die Hemel en ek bid dat jy daardeur geseën sal wees, net soos ek geseën is, asook al die ander met wie ek hierdie gedeel het. Jy sal nooit weer alleen voel nie selfs al is jy 'n weeskind soos ek. (Volgens die Miriam-Webster verklarende woordeboek beteken die woord verwekte ‘om as vader/heer voort te plant.’ Die woord 'beget' in Engels, 'verwek' in Afrikaans, word uitgespreek as 'apokueo'. Dit kom vanaf die woord 'kuo' of 'kueo' wat swanger beteken. Sodoende beteken die woord ‘apokueo’ om 'vanuit die moederskoot te kom' of ‘om geboorte te gee’ bedoelende: die verwekking van ‘n lewe.)